### Beslutning

Godkendt.

Kristina Schultz (F) stemmer imod.

### Sagsfremstilling

## Resume og sagens baggrund

Kommunen har modtaget ansøgning om støtte til en gennemgribende renovering af det bevaringsværdige stuehus på Byfogedgård der ligger på [adresse] i Victor Rasmussen. Gården er oprindeligt fra 1770 og en af de få tilbageværende ejendomme i det oprindelige Victor Rasmussen efter den store brand i 1940'erne.

## Indstillinger

Chefen for Plan, Byg og Miljø indstiller, at der meddeles støttetilsagn til at renovere bevaringsværdigt stuehus til boligformål på [adresse] i Victor Rasmussen

## Behandling

Teknik- og Miljøudvalget.

## Sagsfremstilling

Husets nuværende ejere købte ejendommen i 2021 med aftale om, at ejendommens tidligere ejer kunne blive boende. Han kom på plejehjem i 2022, og ejer har i tiden herefter planlagt et projekt for arbejder på ejendommen, herunder renovering af ejendommens stuehus.

Projektet forudsætter en gennemgribende renovering ude som inde og den aktuelle ansøgning omhandler samtlige arbejder som er forbundet hermed. Administrationen anbefaler at der kun gives støtte til udvalgte arbejder på stuehusets klimaskærm omfattende bindingsværk, tagværk, murtavl, puds, ny skorsten og stråtag.

*Bevaringsværdig bebyggelse*Administrationen har foretaget en SAVE-vurdering af ejendommen som er resulteret i en bevaringsværdi på 4, hvilket er inden for kravet om karakter mellem 1 og 4 for udvidet støtte til istandsættelse. SAVE-vurdering vedlagt (bilag 3). Ved gennemførelse af de planlagte arbejder forventes bevaringsværdien at blive forøget.

*Projektet*Ejer ønsker at renovere og indrette stuehuset med begrænsede ændringer af indretning og rumforløb. Køkken flyttes til gårdside og stue udvides og der isættes døre med adgang til forhaven. Førstesalen indrettes med tre værelser, badeværelse, samt fordelingsrum med åben forbindelse til stuen.

Sammenbygning af stuehus og tidligere kostald, nu bolig, nedrives, så bygningerne igen kommer til at fremstå som separate bygninger.

Tømmer i tagværk repareres eller udskiftes i nødvendigt omfang og der stråtækkes med brandsikring. Der etableres tre nye kviste mod Røsnæsvej og en mod gårdspladsen. Kvistene tilpasses tagfladen i størrelse og form.

Hvor bindingsværk er bevaret repareres dette eller udskiftes, hvor reparation ikke er mulig. I facade mod syd påregnes fuldstændig genopbygning af bindingsværk. Morten Andresen udmures med tegl og der kalkes med hvid farve over stok og sten.

Projektbeskrivelse og tegninger er vedlagt, se bilag 2. Ejer har den 16. december 2024 fremsendt reviderede tegninger af facader, bilag 4, med mindre ændringer på facade mod syd  pga. ny viden om den oprindelige opdeling af bindingsværket. Ændringerne er af mindre omfang og ændrer ikke på projektets omfang.

*Ansøgning*Administrationen har i vedlagte notat, bilag 1, behandlet ansøgning om støtte til renovering af stuehuset på ejendommen [adresse], Victor Rasmussen på [adresse]. I bilaget findes fotos af ejendommen.

Administrationen kan anbefale renoveringen, da bygningens muligheder udnyttes under respekt for husets bærende karaktertræk. Ombygningen forudsætter at der meddeles byggetilladelse til indretning af beboelse på 1. sal.

Bygherre har fremsendt prisoverslag på de enkelte opgaver som renoveringen kræver, herunder de støtteberettigede arbejder. De anslåede priser er indskrevet i vedlagte notat (bilag 1).

* Den samlede byggesum for udvendige og indvendige arbejder forventes at blive 4.650.000 kr. inkl.  moms.
* Udgifterne til de udvalgte arbejder på klimaskærmen forventes at blive 2.400.000 kr. inkl. moms.

På baggrund af ansøgningen anbefaler administrationen, at der meddeles tilsagn om støtte til
de udvalgte arbejder på klimaskærmen med op til 50 %, dog med et maksimalt beløb på 1.000.000 kr. inkl. moms på grund af den betydelige omkostning.

## Økonomiske konsekvenser

Den statslige udgiftsramme udgør det tilskudsbeløb/refusion, som kommunen maksimalt kan få udbetalt og som i 2024 svarer til 60% af de af kommunen afholdte udgifter. Kommunen skal selv finansiere 40%.

Rest af den statslige udgiftsramme for 2024 skønnes herefter at udgøre (2.442.111 kr.- 60% af 1.000.000 kr.) =1.842.111 kr.

Efter refusion giver det en nettoudgift for kommunen på 400.000 kr. I 2024 er der givet en nettobevilling på 842.000 kr. til landsbyfornyelse. Ved tiltrædelse af ansøgningen vil restbudgettet herefter udgøre 442.000 kr.

Udgifterne afholdes af anlægsbevilling vedrørende indsatspuljen 2024.

[adresse] bemærkninger er indarbejdet i sagen.